Diari Oficial de la Generalitat Valenciana


Sumari del DOGV 5743, del 16-04-2008 (2008/3583)

Informació pública del concurs per a la selecció d'agent urbanitzador per al desenvolupament de la unitat d'execució número 2.2 del polígon industrial de l'Olivera d'Altura i anunci relatiu a les bases particulars.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/3583


Data del document
:   15-03-2008

Organisme emissor
:   Ajuntament d'Altura

Tipus de document
:   Concurs

Descriptors 

:   * Altura
    * administració local
    * contracte d'obres
    * licitació
    * obres públiques
    * pla d'urbanisme

Informació pública del concurs per a la selecció d'agent urbanitzador per al desenvolupament de la unitat d'execució número 2.2 del polígon industrial de l'Olivera d'Altura i anunci relatiu a les bases particulars. [2008/3583]  
El Ple de l'Ajuntament, en la sessió que tingué lloc el dia 29 de febrer de 2008, va aprovar les bases particulars per a la gestió indirecta per al desenvolupament i l'execució material del programa d'actuació integrada de la unitat d'execució número 2.2 del polígon industrial l'Olivera d'Altura, les quals s'han publicat íntegrament en el Butlletí Oficial de la Província de Castelló.  
1. a) Denominació oficial i adreça  
Ajuntament d'Altura (Castelló). C/ San Vicente, 2. 12913 Altura.  
Telèfon 610 500 806. Fax 800 594 869  
Adreça electrònica: kmxo@yqrybvrumm.pav   
Dependència que tramita l'expedient: Secretaria.  
b) Bases generals i bases particulars reguladores del programa.  
Publicades íntegrament en el Butlletí Oficial de la Província de Castelló.  
Ambdós disponibles en l'Ajuntament d'Altura.  
c) Lloc termini, horari i idioma de presentació de la documentació:  
Lloc: Registre General de l'Ajuntament d'Altura.  
Termini: tres mesos des de la data de l'enviament de l'anunci de licitació al Diari Oficial de la Unió Europea.  
Horari: de 09.00 hores a 14.00 hores.  
Idioma: espanyol.  
d) Solvència tècnica, econòmica i financera: s'acreditarà de conformitat amb el que establixen els articles 5 i 6 de les bases generals per a l'adjudicació de programes d'actuació integrada, aprovades per l'Ajuntament d'Altura.  
e) Documentació a presentar:  
1. Susceptible de valoració per a l'adjudicació del programa: alternativa tècnica i proposició juridicoeconòmica.  
2. No susceptible de valoració per a l'adjudicació del programa: documentació administrativa.  
3. Obligació del concursant de sotmetre a informació pública pel termini d'un mes, en la forma i amb els requisits assenyalats en l'article 134 de la Llei 16/05 Urbanística Valenciana, la documentació següent:  
- Projecte d'urbanització i instruments de planejament.  
f) Admissió de variants sobre els elements de les prescripcions tècniques determinats. No admissible sobre l'alternativa tècnica i urbanística.  
g) Criteris objectius d'adjudicació (en orde decreixent d'importància amb la seua ponderació):  
1. Criteris d'adjudicació relatius a l'alternativa tècnica:  
1.a. Connexió adequada de les obres d'urbanització de l'actuació en el seu entorn 19%.  
1.b. Qualitat tècnica de solucions i dels materials proposats per a la urbanització 18,50%.  
1.c. Inversió en programes de restauració paisatgística o d'imatge urbana dins l'àmbit del programa 2,5%  
1.d. Termini d'execució del programa d'actuació integrada 3%.  
1.e. Compromís d'edificació simultània a la urbanització dels solars resultants de l'actuació per damunt d'un mínim legalment exigible 1%  
1.f. Compromisos addicionals assumits voluntàriament i a càrrec seu per l'urbanitzador 1%  
1.g. Mitjans per al control de cada una de les prestacions que constituïxen l'objecte del programa 5%  
2. Criteris d'adjudicació relatius a la proposició juridicoeconòmica.  
2.a. Menor import respecte de referències de quadres de preus de pràctica usual de les càrregues d'urbanització expressat en euros per metre quadrat d'edificabilitat 15%.  
2.b. Valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de la reparcel·lació forçosa com a retribució a compte de tercers amb els que no tinga contracte suficient 15%.  
2.c. Major proporció de terrenys propis o d'associats que hagen de quedar afectes amb la garantia real inscrita en el Registre de la Propietat al compliment de les obligacions especials d'edificació derivades de l'aprovació del programa 17,5%.  
2.d. Compromisos financers per a l'execució de les obligacions complementàries assumides voluntàriament i a costa seu per l'urbanitzador 2,5%.  
h) Garantia provisional:  
El 2% de l'estimació aproximada de les càrregues del programa, IVA no inclòs.  
i) Garantia definitiva:  
Un 10% del valor de les càrregues d'urbanització, IVA no inclòs, del programa d'actuació integrada aprovat.  
Amb data 11 de març de 2008, s'ha produït l'enviament de l'anunci de concurs al Diari Oficial de la Unió Europea.  
Altura, 15 de març de 2008.- L'alcalde: Rafael Rubio Sellés.